open-index/open-wikipedia-markdown huggingface dataset:
เจอาร์ สายเกียวโต

**เจอาร์ สายเกียวโต** () เป็นสายขบวนรถไฟชานเมืองที่ดำเนินการให้บริการโดยบริษัทรถไฟญี่ปุ่นตะวันตก (เจอาร์ ตะวันตก) ในพื้นที่มหานครเคฮันชิง และเป็นส่วนหนึ่งของทางรถไฟสายหลักโทไกโดระหว่างสถานีรถไฟโอซากะ-เกียวโต

## ข้อมูลทั่วไป
* ระยะทางทั้งหมด/ผู้ดำเนินงาน: 42.8 กิโลเมตร
** บริษัทรถไฟญี่ปุ่นตะวันตก
** บริษัทขนส่งสินค้าญี่ปุ่น
* ทางรถไฟ: ทางรถไฟ 4 ทางตลอดสาย
* ระบบอาณัติสัญญาณ: ควบคุมรถไฟอัตโนมัติ
* ความเร็วสูงสุด: 
** รางนอก 130 กิโลเมตรต่อชั่วโมง
** รางใน 120 กิโลเมตรต่อชั่วโมง
* ศูนย์ควบคุมการเดินรถ: ศูนย์ควบคุมการเดินรถโอซากะ
* ระบบควบคุมการเดินรถ: ระบบควบคุมการจราจร เจอาร์ เกียวโต-โคเบะ

## การให้บริการ
ขบวนรถไฟชานเมืองแบ่งออกเป็น 3 ประเภท ดังนี้
* ขบวนรถด่วนพิเศษ (新快速, Shin-Kaisoku)
** ให้บริการต่อเนื่องมาจากสายบิวาโกะและสายโคเซ ในพื้นที่ของสายเกียวโต ขบวนรถไฟจอดที่สถานีเกียวโต, ทากัตสึกิ, ชินโอซากะ และโอซากะ จากนั้นจะให้บริการต่อเนื่องในเจอาร์ สายโคเบะ ต่อไป
* ขบวนรถด่วน (快速, Kaisoku)
** ให้บริการต่อเนื่องมาจากสายบิวาโกะและสายโคเซ ในพื้นที่ของสายเกียวโต ขบวนรถไฟจอดที่สถานีเกียวโต, นางาโอกะเกียว, ทากัตสึกิ, อิบารากิ, ชินโอซากะ และโอซากะ จากนั้นจะให้บริการต่อเนื่องในเจอาร์ สายโคเบะ ต่อไป นอกจากนี้หลังจากช่วงเช้าขบวนรถไฟจะจอดในสถานีอื่นเพิ่มเติมระหว่างเกียวโต - ทากัตสึกิ ในบางครั้งอาจเรียกในขบวนรถไฟนี้เป็นขบวนรถธรรมดา
* ขบวนรถธรรมดา (普通, Futsū)
** ให้บริการตั้งแต่สถานีเกียวโตถึงนิชิอากาชิ และทากัตสิกิถึงชินซันดะ 
นอกจากขบวนรถไฟชานเมืองทั้ง 3 ประเภทดังกล่าว ยังมีขบวนรถไฟด่วนพิเศษฮารูกะ เชื่อมระหว่างพื้นที่เกียวโต-โอซากะ กับท่าอากาศยานนานาชาติคันไซ, ภูมิภาคโฮกูริกุ และพื้นที่อื่น นอกจากนี้ขบวนรถไฟสินค้าก็เดินรถในทางรถไฟสายนี้เช่นกัน ยกเว้นแนวเส้นทางที่ใกล้กับสถานีโอซากะจะแยกแนวเส้นทางออกไป

## สถานี
*  ●  : รถไฟจอดทุกขบวน
*  |  : รถไฟวิ่งผ่านทุกขบวน
*  ▲  : รถไฟจอดเฉพาะหลังเวลาเร่งด่วน

ขบวนรถไฟธรรมดาจอดทุกสถานี ขบวนรถไฟด่วนจอดเฉพาะบางสถานีในช่วงเวลาเช้าระหว่างเกียวโต-ทากัตสึกิ

## ประวัติ
เจอาร์ สายเกียวโต เป็นส่วนหนึ่งของทางรถไฟสายหลักโทไกโด เปิดเดินรถเมื่อวันที่ 6 กรกฎาคม ค.ศ.1876 ระหว่างสถานีโอซากะ-มูโกมาจิ และในวันที่ 9 สิงหาคม ปีเดียวกัน เปิดสถานียามาซากิ, อิบารากิ, ซูอิตะ และในวันที่ 6 กุมภาพันธ์ ค.ศ. 1877 เปิดสถานีเกียวโต ต่อมาเมื่อมีการแปรรูปมาเป็นบริษัทรถไฟญี่ปุ่นตะวันตกจึงตั้งชื่อสายนี้ว่า เจอาร์ สายเกียวโต ในวันที่ 13 มีนาคม ค.ศ. 1988

## อ้างอิง
สมัน (อาหาร)

**สมัน** หรือ **ซามา** ในภาษามลายูปัตตานี เป็นเครื่องโรยหน้าชนิดหนึ่งของไทย พบได้ทั่วไปในจังหวัดปัตตานี จังหวัดยะลา และจังหวัดนราธิวาส โดยจะรับประทานเคียงเป็นหน้าข้าวเหนียว ข้าวเหนียวมูน ต่างไส้ขนมปัง เคียงกับนาซิดาแฆ นาซิตีแนะ หรือโรยหน้าขนมกอและลือเมาะ มีลักษณะและหน้าที่อย่างเดียวกันกับกระฉีก หากแต่กระฉีกจะมีรสชาติหวานมันและใช้มะพร้าวขูดเป็นวัตถุดิบหลัก สมันมีสองรูปแบบหลักคือ สมันกุ้ง (หรือ ซามาอูแด) กับสมันปลา (หรือ ซามาอีแก) และยังมีสมันรูปแบบอื่นตามวัตถุดิบหลัก ถือเป็นอาหารที่มีอายุการเก็บรักษาได้นานแรมเดือน และกลายเป็นหนึ่งในเสบียงกรังสำหรับชาวมุสลิมที่ไปแสวงบุญที่นครมักกะฮ์ในยุคก่อน

โดยวิธีการทำสมัน จะนำกระเทียม หอมแดง พริกแห้ง (บ้างก็ไม่ใส่พริก) ตำ (หรือปั่น) พอละเอียดแล้วใส่กะทิ ทำเป็นพริกแกง ส่วนเนื้อกุ้งและเนื้อปลานำมาตำ (หรือปั่น) ให้ละเอียดเช่นกัน จากนั้นให้นำพริกแกงมาผัดในกระทะจนหอม แล้วใส่เนื้อกุ้งและปลาที่ละเอียดแล้ว และใส่ส้มแขกลงไป จากปรุงรสด้วยน้ำตาลแว่นและเกลือ ผัดให้แห้งราวหนึ่งชั่วโมงจึงแล้วเสร็จ สมันบางสูตรอาจใช้มะพร้าวคั่ว เนื้อปลาย่าง หอมแดง ตะไคร้ เกลือ และน้ำตาล เป็นวัตถุดิบหลัก

## อ้างอิง

หมวดหมู่:อาหารไทยภาคใต้
หมวดหมู่:อาหารจากกุ้ง
หมวดหมู่:อาหารจากเนื้อปลา
อะดุง พันธุ์เอี่ยม

พลเรือเอก **อะดุง พันธุ์เอี่ยม** เป็นอดีตนายทหารเรือชาวไทยเคยดำรงตำแหน่งสําคัญ ๆ เช่น อดีตผู้บัญชาการทหารเรือ อดีตผู้บัญชาการกองเรือยุทธการ และอดีตเจ้ากรมการสื่อสารและเทคโนโลยีสารสนเทศทหารเรือ

## ประวัติ

### ชีวิตส่วนตัว
พล.ร.อ.อะดุง เกิดเมื่อวันที่ 15 พฤศจิกายน พ.ศ. 2506 ณ ตำบลปากน้ำ อำเภอเมือง จังหวัดระยอง 

### การศึกษา
จบการศึกษาจากโรงเรียนเตรียมทหาร รุ่น 23 ระดับปริญญาตรีวิศวกรรมไฟฟ้าจากโรงเรียนนายเรือ รุ่นที่ 80

## รับราชการ
**ตำแหน่งราชการทหาร**

พล.ร.อ.อะดุง พันธ์ุเอี่ยม เคยดำรงตำแหน่ง ดังนี้ 

* เป็นนายทหารเสนาธิการ กองเรือยุทธการ
* นายทหารฝ่ายเสนาธิการ ประจำรองเสนาธิการทหารเรือ
* รองผู้อำนวยการกองยุทธการ กรมยุทธการทหารเรือ 
* ผู้ช่วยทูตฝ่ายทหารเรือ ประจำกรุงแคนเบอร์ร่า ออสเตรเลีย
* ผู้บังคับการโรงเรียนชุมพลทหารเรือ 
* รองผู้บัญชาการฐานทัพเรือกรุงเทพ 
* ผู้อำนวยการสำนักงานวิจัยและพัฒนาการทางทหาร กองทัพเรือ
* เจ้ากรมการสื่อสารและเทคโนโลยีสารสนเทศทหารเรือ

และผู้บัญชาการกองเรือยุทธการ กระทั่งวันที่ 23 สิงหาคม พ.ศ. 2566 ในที่ประชุมสภากลาโหม ซึ่งที่ประชุมมีมติเลือก พล.ร.อ.อะดุง ผู้บัญชาการกองเรือยุทธการ ขึ้นเป็นผู้บัญชาการทหารเรือสืบต่อจาก พล.ร.อ.เชิงชาย ชมเชิงแพทย์ ต่อมาในวันที่ 30 สิงหาคม พ.ศ. 2566 ได้มีพระบรมราชโองการโปรดเกล้าฯ แต่งตั้งให้ พล.ร.อ.อะดุง เป็นผู้บัญชาการทหารเรืออย่างเป็นทางการ

## เครื่องราชอิสริยาภรณ์
พล.ร.อ.อะดุง พันธุ์เอี่ยม ได้รับพระราชทานเครื่องราชอิสริยาภรณ์ทั้งไทยและเหรียญต่างประเทศ ดังนี้

### เครื่องราชอิสริยาภรณ์ไทย

### ต่างประเทศ
*  :
** พ.ศ. 2567 – 80px เหรียญปิงกัต จาซา เกมิลัง (เท็นเทรา)

## หมายเหตุ

## อ้างอิง

หมวดหมู่:ผู้บัญชาการทหารเรือไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายเรือ
หมวดหมู่:ทหารเรือชาวไทย
หมวดหมู่:บุคคลจากอำเภอเมืองระยอง
หมวดหมู่:ผู้บัญชาการทหารเรือไทย
หมวดหมู่:บุคคลจากมหาวิทยาลัยรามคำแหง
สตาร์ วอร์ส เจได: ฟอลเลนออร์เดอร์

**สตาร์ วอร์ส เจได: ฟอลเลนออร์เดอร์** (อังกฤษ: *Star Wars Jedi: Fallen Order*) เป็นเกมแนวแอ็คชั่นผจญภัยมุมมองบุคคลที่ 3 ผู้เล่นคนเดียว พัฒนาโดยรีสปอว์น เอนเตอร์เทนเมนท์ และจดจำหน่ายโดยอิเล็กทรอนิก อาตส์ โดยวางจำหน่ายในปี 2562 สำหรับเพลย์สเตชัน 4 วินโดวส์ และ เอกซ์บอกซ์วัน และในปี 2564 สำหรับ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส

เนื้อเรื่องของเกมอยู่ในช่วง 5 ปีหลังเหตุการณ์ในสตาร์ วอร์ส เอพพิโซด 3 ซิธชำระแค้น ผู้เล่นสวมบทบาทเป็นคาล เคสติส พาดาวันที่รอดชีวิตจากปฏิบัติการคำสั่งที่ 66 ที่ต้องหนีจากการไล่ลาของจักรวรรดิและไขปริศนาแห่งอารยธรรมที่สาบสูญเพื่อฟื้นฟูนิกายเจได

## อ้างอิง


หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับสตาเดีย
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
บัซบอมเบอส์

***บัซบอมเบอส์*** () เป็นวิดีโอเกมแนวเกมยิงที่ตายตัวที่พัฒนาโดยบริษัทมาเทลอิเล็กทรอนิกส์สำหรับระบบอินเทลลิวิชันและวางจำหน่ายใน ค.ศ. 1982 อันเป็นปฏิกิริยาสะท้อนต่อเกม*[[เซนทิพีด (วิดีโอเกม)|เซนทิพีด]]*ที่ได้รับความนิยมของบริษัทอาตาริ โดยผู้เล่นควบคุมกระป๋องสเปรย์กำจัดแมลงเพื่อพยายามขจัดฝูงผึ้ง

## รูปแบบการเล่น
ในเกม*บัซบอมเบอส์*ตัวละครของผู้เล่นจะอยู่ในรูปแบบของกระป๋องสเปรย์กำจัดแมลง เพื่อปกป้องสวนดอกไม้จากบรรดาผึ้ง ซึ่งสเปรย์ของผู้เล่นสามารถฉีดป้องกันผึ้งที่จะทำให้ผึ้งกลายเป็นแผ่นรวงน้ำผึ้ง ผึ้งงานมาตรฐานจะบินไปทางซ้ายและขวาเหนือสวน โดยจะกลับทิศทางเมื่อใดก็ตามที่พวกมันไปถึงขอบหน้าจอหรือแผ่นรวงน้ำผึ้ง ที่ขอบของหน้าจอนี้ ผึ้งจะเคลื่อนต่ำลงลงมาใกล้กับสวนหนึ่งระดับ ส่วนในด่านต่อ ๆ ไป ผึ้งเพชฌฆาตจะปรากฏขึ้น ซึ่งเคลื่อนที่ได้เร็วกว่าผึ้งทั่วไปมาก และไม่ได้รับผลกระทบจากรวงน้ำผึ้ง โดยผึ้งเพชฌฆาตจะกลายเป็นรวงน้ำผึ้งสีแดงเมื่อถูกฉีด หากผึ้งธรรมดาติดอยู่ระหว่างสิ่งกีดขวางสองชิ้น มันจะก่อตัวเป็นรังผึ้งซึ่งมีค่าโบนัสเมื่อผ่านด่านนั้น

หากผึ้งชนิดใดชนิดหนึ่งไปถึงด้านล่างสุดของหน้าจอ มันจะผลิตดอกไม้ออกมา บรรดาดอกไม้จะเริ่มลดจำนวนพื้นที่ว่างต่อกระป๋องสเปรย์ ซึ่งอาจถึงจุดที่ไม่สามารถขยับได้ โดยทำลายกระป๋องสเปรย์และทำให้ผู้เล่นเสียชีวิตหนึ่งชีวิต

สวนแห่งนี้ยังมีฮัมมิงเบิร์ดที่เป็นมิตรอาศัยอยู่เช่นกัน ฮัมมิงเบิร์ดดังกล่าวจะปรากฏขึ้นเป็นระยะ ๆ และจะกินรวงน้ำผึ้งบนหน้าจอตามลำดับแบบสุ่ม โดยให้คะแนนเพิ่มเติมแก่ผู้เล่น ส่วนรวงน้ำผึ้งสีแดงมีค่าคะแนนมากกว่ารวงน้ำผึ้งมาตรฐาน และแม้ว่าจะไม่ได้รับผลกระทบจากกระป๋องสเปรย์ แต่ฮัมมิงเบิร์ดจะหนีไปชั่วคราวหากโดนฉีดใส่บ่อยเกินไป ทั้งนี้ การฉีดจากกระป๋องสเปรย์จะทำลายรวงน้ำผึ้งและรังผึ้ง ทำให้ผู้เล่นต้องเล็งอย่างระมัดระวังเพื่อหลีกเลี่ยงการสูญเสียคะแนนโบนัส

คะแนนจะให้สำหรับการฉีดโดนผึ้งแต่ละตัว (ไม่ว่าจะเป็นผึ้งงานหรือผึ้งเพชฌฆาต) เช่นเดียวกับรวงน้ำผึ้งแต่ละแผ่นที่ถูกฮัมมิงเบิร์ดกิน เมื่อจบหนึ่งด่านโดยการทำลายผึ้งตามจำนวนที่กำหนด จะได้รับคะแนนโบนัสสำหรับรังผึ้งบนหน้าจอ

## การพัฒนา
ในระหว่างการพัฒนาเกม มีการเตรียมต้นแบบโดยกระป๋องสเปรย์มีตราของเรดด์ ซึ่งเป็นแบรนด์สารฆ่าแมลงที่ผลิตโดยบริษัทเอส ซี ยอห์นสัน ในความพยายามที่จะให้บริษัทเป็นพันธมิตรในการโปรโมตเกมนี้ ซึ่งเอส ซี ยอห์นสัน ได้ปฏิเสธข้อเสนอดังกล่าว และเมื่อเกมเข้าสู่การผลิตจำนวนมาก ข้อมูลบนกล่องระบุว่า*บัซบอมเบอส์*ให้เล่นได้ถึงสองคน ซึ่งเป็นข้อผิดพลาด ที่ได้มีการบังคับให้แก้ไขข้อมูลที่ไม่ถูกต้องด้วยมือบนกล่องเกมทุกกล่องก่อนที่จะจัดส่ง

## สิ่งสืบเนื่อง
*บัซบอมเบอส์*ได้รับการเผยแพร่อีกครั้งโดยเป็นส่วนหนึ่งของ*[[อินเทลลิวิชันไลฟส์!]]* ซึ่งเป็นคอลเลกชันสำหรับคอมพิวเตอร์และเครื่องเล่นเกมอื่น ๆ ครั้นในเดือนพฤษภาคม ค.ศ. 2010 *บัซบอมเบอส์*ได้มีให้ในบริการ*[[เกมรูม]]*ของบริษัทไมโครซอฟท์สำหรับเครื่องเล่นเอกซ์บอกซ์ 360 และสำหรับเกมส์ฟอร์วินโดวส์ – ไลฟ์ ที่ปัจจุบันเลิกให้บริการแล้ว

## อ้างอิง

## แหล่งข้อมูลอื่น
* ''Buzz Bombers'' at GameFAQs

หมวดหมู่:วิดีโอเกมที่ออกวางจำหน่ายในปี พ.ศ. 2525
หมวดหมู่:เกมยิงที่ตายตัว
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมผู้เล่นเดี่ยว
ประธานคณะกรรมการกิจการแห่งรัฐเกาหลีเหนือ

**ประธานคณะกรรมการกิจการแห่งรัฐเกาหลีเหนือ** () เป็นประมุขแห่งรัฐของประเทศเกาหลีเหนือ เป็นหัวหน้าคณะกรรมการกิจการแห่งรัฐเกาหลีเหนือ ซึ่งเป็นสถาบันผู้นำสูงสุดในเกาหลีเหนือ และทำหน้าที่เป็นผู้บัญชาการทหารสูงสุดแห่งกองทัพเกาหลีเหนือ

รัฐธรรมนูญแห่งสาธารณรัฐประชาธิปไตยประชาชนเกาหลีให้อำนาจประธานคณะกรรมการกิจการแห่งรัฐในการบริหารกิจการภายในทั้งหมดของประเทศ รวมถึงการแต่งตั้งเจ้าหน้าที่ระดับสูง การแต่งตั้งเอกอัครราชทูตและลงนามในสนธิสัญญาระหว่างประเทศ อีกทั้งมีอำนาจในการประกาศสถานการณ์ฉุกเฉิน ประกาศสงคราม รวมถึงสามารถออกคำสั่งโดยตรงไปยังกองทัพในช่วงภาวะสงครามได้ และยังเป็นผู้ควบคุมอาวุธนิวเคลียร์ของเกาหลีเหนืออย่างเบ็ดเสร็จด้วย

สมัชชาประชาชนสูงสุดเป็นผู้เลือกประธานคณะกรรมการกิจการแห่งรัฐ ซึ่งมาจากเลขาธิการพรรคแรงงานเกาหลี อันเป็นตำแหน่งเดียวกับผู้นำสูงสุดของเกาหลีเหนือ โดยมีวาระการดำรงตำแหน่งคราวละ 5 ปี และสามารถต่ออายุได้ไม่จำกัด

ผู้ดำรงตำแหน่งคนปัจจุบัน คือ คิม จ็อง-อึน ซึ่งเริ่มดำรงตำแหน่งตั้งแต่วันที่ 29 มิถุนายน พ.ศ. 2559 และได้รับการเลือกตั้งเป็นสมัยที่สองเมื่อวันที่ 11 เมษายน พ.ศ. 2562

## อ้างอิง

หมวดหมู่:รัฐบาลเกาหลีเหนือ
หมวดหมู่:กองทัพเกาหลีเหนือ
หมวดหมู่:ก่อตั้งในปี พ.ศ. 2515
หมวดหมู่:ประมุขแห่งรัฐในทวีปเอเชีย
อาวเวอส์

**"อาวเวอส์"** () เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่สาม *[[สปีกนาว]]* (2010) เผยแพร่ทางวิทยุคันทรีของสหรัฐ เป็นซิงเกิลสุดท้ายของอัลบั้มเมื่อวันที่ 5 ธันวาคม ค.ศ. 2011 โดยบิกมะชีนเร็กเคิดส์ "อาวเวอส์" ผลิตโดยโดยสวิฟต์ และนาธาน แชปแมน เป็นเพลงบัลลาดคันทรีป็อปที่เรียบง่ายแต่ได้รับอิทธิพลจากแนวโฟล์ก เนื้อเพลงพรรณนาถึงความอดทนของคู่รักหนุ่มสาวในการปกป้องความสัมพันธ์ของพวกเขา แม้ว่าคนอื่นจะพยายามค้นหาความจริงอย่างไรก็ตาม

นักวิจารณ์เพลงตั้งข้อสังเกตว่าเพลง "อาวเวอส์" มีการผลิตที่เรียบง่ายซึ่งต่างจากซิงเกิลที่มีจังหวะสนุกสนานก่อนหน้านี้ของสวิฟต์ และชมเชยรายละเอียดบทประพันธ์ที่ซับซ้อน ในสหรัฐเพลงนี้ขึ้นอันดับหนึ่งในชาร์ตฮอตคันทรีซองส์ และอันดับที่ 13 ใน''บิลบอร์ด''ฮอต 100 และได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) ในระดับสากลเพลงนี้ติดชาร์ตซิงเกิลของออสเตรเลีย แคนาดา และสหราชอาณาจักร

ซิงเกิลนี้ได้รับการสนับสนุนมิวสิกวิดีโอกำกับโดยเดแคลน ไวต์บลูน ร้องรับเชิญโดยมีแซก กิลฟอร์ด สวิฟต์แสดงสดเพลงนี้ในงานประกาศรางวัลสมาคมดนตรีคันทรี ค.ศ. 2011 และรวมไว้ในรายการเพลงคอนเสิร์ตสปีกนาวเวิลด์ทัวร์ เวอร์ชันที่บันทึกใหม่ชื่อ **"อาวเวอส์ (เทย์เลอร์เวอร์ชัน)"** ได้รับการเผยแพร่โดยเป็นส่วนหนึ่งของอัลบั้มที่บันทึกซ้ำชุดที่สามของเธอ *[[สปีกนาว (เทย์เลอร์เวอร์ชัน)]]* เมื่อวันที่ 7 กรกฎาคม ค.ศ. 2023

## รางวัล

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## ประวัติการจำหน่าย

## อ้างอิง

หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2554
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงของเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:ซิงเกิลสังกัดบิกแมชีนเรเคิดส์
หมวดหมู่:เพลงป็อปบัลลาด
การตรวจพิจารณาอินเทอร์เน็ตในประเทศไทย

**การตรวจพิจารณาอินเทอร์เน็ตในประเทศไทย**ก่อนหน้ารัฐประหารในประเทศไทย พ.ศ. 2549 ส่วนใหญ่มุ่งเน้นต่อการบล็อกเว็บไซต์ลามกอนาจาร หลังจากปีนั้น ในประเทศจึงพบเจอกระแสการประท้วงที่รุนแรงในบางครั้ง ความขัดแย้งในระดับภูมิภาค พระราชกำหนดสถานการณ์ฉุกเฉิน กฎหมายอาชญากรรมไซเบอร์ฉบับใหม่ และพระราชบัญญัติการรักษาความมั่นคงภายใน ฉบับปรับปรุง การตรวจพิจารณาอินเทอร์เน็ตในแต่ละปีมีเพิ่มขึ้น โดยเปลี่ยนจุดมุ่งเน้นไปที่ความผิดต่อองค์พระมหากษัตริย์ ความมั่นคงแห่งชาติ และปัญหาทางการเมือง ณ พ.ศ. 2553 มีเว็บไซต์ที่ถูกบล็อกในประเทศไทยประมาณมากกว่า 110,000 เว็บไซต์ ในเดือนธันวาคม พ.ศ. 2554 มีการเปิดตัวศูนย์เฝ้าระวังความปลอดภัยด้านไซเบอร์ขึ้น โดยในช่วงระหว่างเปิดตัวถึงมีนาคม พ.ศ. 2557 ทางศูนย์ฯ ได้ให้ผู้ให้บริการอินเทอร์เน็ตบล็อกยูอาร์แอลไป 22,599 อัน

หลังรัฐประหารในประเทศไทย พ.ศ. 2557 ก่อให้เกิดการปิดกั้นเนื้อหาทางอินเทอร์เน็ตในประเทศมากขึ้น ผ่านการใช้อำนาจของคณะรักษาความสงบแห่งชาติ

รัฐธรรมนูญไทยให้เสรีภาพในการพูดและสื่อ "ตามที่กฎหมายกำหนด" แต่รัฐบาลกำหนดข้อจำกัดเกี่ยวกับสิทธิเหล่านี้อย่างล้นหลาม การกรองอินเทอร์เน็ตในประเทศไทยจัดอยู่ในประเภทเครื่องมือทางสังคม การเมือง และอินเทอร์เน็ต และทาง OpenNet Initiative ไม่พบหลักฐานการกรองในพื้นที่ความขัดแย้ง/ความมั่นคงในเดือนพฤศจิกายน พ.ศ. 2554 นักข่าวไร้พรมแดนจัดให้ประเทศไทยอยู่ในกลุ่มประเทศที่อยู่ภายใต้การสอดแนมใน พ.ศ. 2554

ใน พ.ศ. 2556 หนึ่งปีก่อนรัฐประหาร ฟรีดัมเฮาส์ (Freedom House) จัดประเภทให้ไทยมีเสรีภาพทางอินเทอร์เน็ตที่ 'เสรีบางส่วน' และใน พ.ศ. 2557 มีการให้คะแนนประเทศไทยโดยรวมที่ 62 คะแนน ("ไม่เสรี") (0=ดีสุด, 100=แย่สุด) โดยอ้างถึงการเซ็นเซอร์ทางการเมืองจำนวนมาก และการจับกุมบล็อกเกอร์และผู้ใช้ออนไลน์อื่น ๆ โดยอยู่ในอันดับที่ 52 จาก 65 ประเทศ ณ พ.ศ. 2562 ประเทศไทยยังคงอยู่ในระดับ 'ไม่เสรี' ที่มีคะแนนโดยรวมที่ 35 คะแนน ซึ่งแย่ที่สุดในอันดับ 4 ของภูมิภาคเอเชีย-แปซิฟิก เป็นรองเพียงจีน เวียดนาม และปากีสถาน

## ประวัติ

## ดูเพิ่ม
*การตรวจพิจารณาในประเทศไทย
*การตรวจพิจารณาเฟสบุ๊ก
*อินเทอร์เน็ตในประเทศไทย
*ปวิน ชัชวาลพงศ์พันธ์

## อ้างอิง

## แหล่งข้อมูลอื่น
* "Website Censorship in Thailand – 2008-2011" , Daily News and Views, 2Bangkok.com, 31 July 2010
* Wikileaks: Internet Censorship in Thailand, WikiLeaks, 18 November 2007; includes full block lists and a detailed analysis
* Global Integrity: Internet Censorship, A Comparative Study; puts Thai online censorship in cross-country context.
* Statistics of website censorship in Thailand, 2007-2012  by iLaw.or.th

หมวดหมู่:การตรวจพิจารณาอินเทอร์เน็ตในประเทศไทย
•การเซ็นเซอร์
ไทย
ไทย
หมวดหมู่:การตรวจพิจารณาในประเทศไทย
หมวดหมู่:กฎหมายไทย
ทีเคโอ กรุป โฮลดิงส์

**ทีเคโอ กรุป โฮลดิงส์** () เป็นกลุ่มบริษัทสื่อที่ก่อตั้งโดยเอนเดฟเวอร์ โดยเป็นส่วนหนึ่งของการควบรวมกิจการระหว่างดับเบิลยูดับเบิลยูอี และ Zuffa ซึ่งเป็นบริษัทแม่ของอัลติเมทไฟต์ติงแชมเปียนชิพ หลังจากการควบรวมกิจการเสร็จสิ้นเมื่อวันอังคารที่ 12 กันยายน 2023 ทั้ง WWE และ UFC จะกลายเป็นเป็นแผนกหนึ่งภายใต้ร่มธงของทีเคโอ

การควบรวมกิจการครั้งนี้นับเป็นครั้งแรกที่ WWE ไม่ได้ถือหุ้นส่วนใหญ่โดยตระกูลแม็กแมน ซึ่งก่อตั้งบริษัทและเป็นเจ้าของมานานกว่า 70 ปี

## หมายเหตุ

## อ้างอิง

หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทอเมริกันที่ก่อตั้งในปี พ.ศ. 2566
หมวดหมู่:เอนเดฟเวอร์
หมวดหมู่:อัลติเมทไฟต์ติงแชมเปียนชิพ
หมวดหมู่:เวิลด์เรสต์ลิงเอ็นเตอร์เทนเมนต์
หมวดหมู่:บริษัทด้านสื่อที่ก่อตั้งในปี พ.ศ. 2566
ฟีลิปโป ตามัญญีนี

**ฟีลิปโป ตามัญญีนี** (; เกิด 30 มกราคม พ.ศ. 2515) เป็นนักการเมืองชาวซานมารีโน ซึ่งดำรงตำแหน่งเป็นผู้สำเร็จราชการร่วมซานมารีโน ตั้งแต่เดือนเมษายนถึงตุลาคม พ.ศ. 2554 ร่วมกับ มารีอา ลุยซา แบร์ตี และดำรงตำแหน่งอีกครั้งร่วมกับกาเอตาโน โตรอีนาตั้งแต่วันที่ 1 ตุลาคม พ.ศ. 2566 ถึง 1 เมษายน พ.ศ. 2567

## อ้างอิง

หมวดหมู่:บุคคลจากซานมารีโน (เมือง)
หมวดหมู่:ศิษย์เก่าจากมหาวิทยาลัยโบโลญญา
หมวดหมู่:ผู้สำเร็จราชการร่วมซานมารีโน
พิพิธภัณฑ์วิทยาศาสตร์และเทคโนโลยีแห่งชาติจีน

**พิพิธภัณฑ์วิทยาศาสตร์และเทคโนโลยีแห่งชาติจีน** (จีน: 中国科学技术馆; พินอิน: *Zhōngguó kēxué jìshù guǎn*; อังกฤษ: China Science and Technology Museum: CSTM) ตั้งอยู่เลขที่ 5 ถนนเป่ย์เฉินตะวันออก เขตเฉาหยาง กรุงปักกิ่ง โดยอยู่ในเครือของสมาคมวิทยาศาสตร์และเทคโนโลยีแห่งประเทศจีน และเป็นพิพิธภัณฑ์วิทยาศาสตร์และเทคโนโลยีครบวงจรระดับชาติเพียงแห่งเดียวในสาธารณรัฐประชาชนจีน หน้าที่หลักของพิพิธภัณฑ์คือ การจัดนิทรรศการ การฝึกอบรม และการศึกษาเชิงทดลอง

## ประวัติ

## การขนส่ง
พิพิธภัณฑ์แห่งนี้ตั้งอยู่ในหมู่บ้านโอลิมปิกปักกิ่งใกล้กับสถานีรถไฟโอลิมปิกกรีนของรถไฟใต้ดินปักกิ่ง
## อ้างอิง

หมวดหมู่:พิพิธภัณฑ์ในปักกิ่ง
หมวดหมู่:พิพิธภัณฑ์ที่ก่อตั้งในปี พ.ศ. 2543
หลวงอรรถวิจารนีติธร (เล็ก ปาณิกบุตร)

รองอำมาตย์เอก **หลวงอรรถวิจารนีติธร (เล็ก ปาณิกบุตร)** (5 เมษายน พ.ศ. 2443 – 11 กุมภาพันธ์ พ.ศ. 2472) เป็นขุนนางชาวไทย อดีตอัยการจังหวัดเพชรบุรี

## ประวัติ
รองอำมาตย์เอก หลวงอรรถวิจารนีติธร เกิดเมื่อวันที่ 5 เมษายน พ.ศ. 2443 (แบบสากลคือ พ.ศ. 2444) เป็นบุตรชายของ หลวงประจิตรัฐกรรม (ตู๋ ปาณิกบุตร) อุปสมบทที่วัดเทพศิรินทราวาสราชวรวิหาร เมื่อวันที่ 20 กรกฎาคม 2471 เป็นเวลา 1 พรรษา

รองอำมาตย์เอก หลวงอรรถวิจารนีติธร ถึงแก่กรรมด้วยโรคไข้รากสาด เมื่อวันที่ 11 กุมภาพันธ์ พ.ศ. 2472

## รับราชการ
หลวงอรรถวิจารนีติธรเริ่มต้นรับราชการในตำแหน่งแพ่งเมืองสมุทรสงคราม และได้รับพระราชทานยศเป็น รองอำมาตย์ตรี เล็ก ปาณิกบุตร เมื่อวันที่ 29 กันยายน พ.ศ. 2464 ต่อมาในปี 2466 ได้ย้ายเข้ามาประจำกรมอัยการ จากนั้นในปี 2468 สอบได้เป็นเนติบัณฑิต ในวันที่ 19 เมษายน พ.ศ. 2469 ได้รับแต่งตั้งให้เป็น อัยการจังหวัดเพชรบุรี แทน รองอำมาตย์เอก หลวงอรรถนิพนธ์ปรีชา (ฮวด คันธะยุกตะ) ที่ไปรักษาราชการแทนอัยการมณฑลพิษณุโลก ในวันที่ 23 พฤศจิกายน ศกเดียวกัน ได้รับโปรดเกล้าฯ เลื่อนยศเป็น รองอำมาตย์โท เล็ก ปาณิกบุตร หลังจากลาสิกขา ได้รับพระราชทานเลื่อนยศเป็น รองอำมาตย์เอก เล็ก ปาณิกบุตร เมื่อวันที่ 8 พฤศจิกายน พ.ศ. 2471 เนื่องในวันเฉลิมพระชนมพรรษา ต่อมาในวันที่ 10 พฤศจิกายน พ.ศ. 2472 เนื่องในวันเฉลิมพระชนมพรรษา ท่านได้รับพระราชทานบรรดาศักดิ์เป็น รองอำมาตย์เอก หลวงอรรถวิจารนีติธร ถือศักดินา 600

## อ้างอิง

หมวดหมู่:ขุนนางไทย
หมวดหมู่:บรรดาศักดิ์ชั้นหลวง
หมวดหมู่:ขุนนางในสมัยกรุงรัตนโกสินทร์
หมวดหมู่:เสียชีวิตจากไข้รากสาดน้อย
การจัดมาตรฐาน

**การจัดมาตรฐาน** หรือ **การกำหนดมาตรฐาน** () เป็นกระบวนการนำและพัฒนา มาตรฐานทางเทคนิค โดยอาศัยความเห็นพ้องต้องกันของฝ่ายต่าง ๆ ซึ่งรวมถึงบริษัท ผู้ใช้ กลุ่มผลประโยชน์ องค์กรมาตรฐาน และรัฐบาล การจัดมาตรฐานสามารถช่วยเพิ่มความเข้ากันได้ ความสามารถ การทำงานร่วมกัน ความปลอดภัย การทำซ้ำกัน หรือ คุณภาพได้อย่างสูงสุด นอกจากนี้ยังทำให้กระบวนการตามใบสั่งในอดีตให้เป็นมาตรฐานได้ ในสาขาสังคมศาสตร์รวมถึงเศรษฐศาสตร์ แนวคิดเรื่อง *การจัดมาตรฐาน* มีความใกล้เคียงกับวิธีแก้ปัญหาการประสานงานซึ่งเป็นสถานการณ์ที่ทุกฝ่ายสามารถตระหนักถึงผลประโยชน์ร่วมกัน แต่ได้แค่ตัดสินใจที่สอดคล้องกันร่วมกันเท่านั้น

## อ้างอิง

หมวดหมู่:มาตรฐาน
หมวดหมู่:การปฏิวัติอุตสาหกรรม
คอนยา

**คอนยา** () เป็นเมืองสำคัญทางตอนกลางของประเทศตุรกี บริเวณปลายสุดทางตะวันตกเฉียงใต้ของที่ราบสูงอนาโตเลียนตอนกลาง และเป็นเมืองหลักของจังหวัดคอนยา ในสมัยโบราณและในสมัยเซลจุค เป็นที่รู้จักกันในชื่อ **อิโคเนียม** () ในการบันทึกชื่อภาษาอังกฤษในช่วงศตวรรษที่ 19 ชื่อของเมืองมักจะสะกดว่า **Konia** หรือ **Koniah** ในช่วงปลายยุคกลางคอนยาเป็นเมืองหลวงของรัฐสุลต่านรูมของราชวงศ์เซลจุคซึ่งได้ปกครองอนาโตเลีย

ในปี 2021 เมืองมีประชากรอยู่ที่ 2,277,017 คน ทำให้เป็นเมืองที่มีประชากรมากที่สุดอันดับที่ 6 ในตุรกี และมีประชากรมากเป็นอันดับสองของภูมิภาคอนาโตเลียกลาง รองจาก อังการา

## อ้างอิง

หมวดหมู่:นครศักดิ์สิทธิ์
หมวดหมู่:เมืองในประเทศตุรกี
เดอะลาสต์ไทม์

**"เดอะลาสต์ไทม์"** () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวไอร์แลนด์เหนือ แกรี ไลต์บอดี จากสตูดิโออัลบั้มชุดที่สี่ของสวิฟต์ *[[เรด (อัลบั้มเทย์เลอร์ สวิฟต์)|เรด]]* (2012) เธอประพันธ์เพลงร่วมกับไลต์บอดี และผู้ผลิตเพลงแจ็กไนฟ์ ลี ลักษณะเพลงของสวิฟต์และไลต์บอดีเป็นแนวเพลงเพาเวอร์บัลลาด เล่าถึงมุมมองของพวกเขาเกี่ยวกับความสัมพันธ์ที่ล้มเหลว ซึ่งอยู่ระหว่างความอกหักและการให้อภัย การแสดงผสมผสานแนวออลเทอร์นาทิฟร็อกและโฟล์กเข้ากับดนตรีเครื่องสายอันน่าทึ่งและพื้นหลังออร์เคสตราในท่อนร้อง "เดอะลาสต์ไทม์" วางจำหน่ายในสหราชอาณาจักรเมื่อวันที่ 4 พฤศจิกายน ค.ศ. 2013 และเป็นซิงเกิลจากอัลบั้ม*เรด*

นักวิจารณ์ยกย่องเพลง "เดอะลาสต์ไทม์" ในด้านการผลิตและการขับร้องของไลต์บอดี แต่บางคนรู้สึกว่าเสียงร้องของไลต์บอดีและสวิฟต์ไม่ได้เสริมซึ่งกันและกัน หากมองย้อนกลับไป พวกเขาถือว่านี่เป็นหนึ่งในเพลงที่อ่อนแอที่สุดของสวิฟต์ในบรรดาผลงานของเธอ ในเชิงพาณิชย์นั้นเพลงนี้ขึ้นถึง 30 อันดับแรกในชาร์ตซิงเกิลในไอร์แลนด์ สกอตแลนด์ และสหราชอาณาจักร เวอร์ชันที่บันทึกใหม่ชื่อ **"เดอะลาสต์ไทม์ (เทย์เลอร์เวอร์ชัน)"** รวมอยู่ในอัลบั้มที่บันทึกใหม่ของสวิฟต์ *[[เรด (เทย์เลอร์เวอร์ชัน)]]* ซึ่งวางจำหน่ายเมื่อวันที่ 12 พฤศจิกายน ค.ศ. 2021

## ชาร์ต

## เดอะลาสต์ไทม์ (เทย์เลอร์เวอร์ชัน)

หลังจากการมีข้อพิพาทระหว่างบิกมะชีนเร็กเคิดส์เกี่ยวกับสิทธิ์ในการถือครองเพลงต้นฉบับของสตูดิโออัลบั้มหกชุดแรกของสวิฟต์นั้น เธอได้บันทึกอัลบั้ม*เรด*ใหม่ทั้งหมดและปล่อยออกมาในชื่อ *[[เรด (เทย์เลอร์เวอร์ชัน)]]* ภายใต้รีพับลิกเรเคิดส์ เมื่อวันที่ 11 พฤศจิกายน ค.ศ. 2021 การบันทึกใหม่ของเพลง "เดอะลาสต์ไทม์" มีชื่อว่า "เดอะลาสต์ไทม์ (เทย์เลอร์เวอร์ชัน)" ไลต์บอดีและลีทั้งคู่กลับมาบันทึกเสียงใหม่ในฐานะนักร้องรับเชิญและผู้ผลิตเพลงตามลำดับ การบันทึกใหม่สามารถขึ้นอันดับสูงสุดที่ 53 บนชาร์ตแคนาเดียนฮอต 100 และอันดับ 66 บน''บิลบอร์ด''ฮอต 100 ของสหรัฐ บน*บิลบอร์ด*โกลบอล 200 ขึ้นสูงสุดที่อันดับ 61 การวิจารณ์ของอัลบั้ม *เรด (เทย์เลอร์เวอร์ชัน)* โดย*[[ยูเอสเอทูเดย์]]* เมลิสซา รุกจีเอรีกล่าวว่า "เดอะลาสต์ไทม์" เป็นหนึ่งในเพลงที่สวยที่สุดในอัลบั้ม โดยยกย่องว่าเป็นเพลง "ความงามที่นิ่งเงียบ"

### ชาร์ต

## อ้างอิง

หมวดหมู่:เพลงของเทย์เลอร์ สวิฟต์
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2556
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:ซิงเกิลสังกัดบิกแมชีนเรเคิดส์
ซุน เย่าถิง

**ซุน เย่าถิง** (จีนตัวเต็ม: 孫耀庭; จีนตัวย่อ: 孙耀庭; พินอิน: *Sūn Yàotíng*; เวด-ไจล์ส: *Sun Yao-t'ing*; 29 กันยายน พ.ศ. 2445 &#x2013; 17 ธันวาคม พ.ศ. 2539) เป็นขันทีในราชสำนักคนสุดท้ายในประวัติศาสตร์จีน 

ด้วยความยากจน บ้านของครอบครัวเขาถูกเผาและทุ่งนาถูกเจ้าของบ้านในหมู่บ้านขโมยไป ครอบครัวของเขาหวังว่าการทำให้ซุนเป็นขันที จะทำให้พวกเขาจะได้รับอิทธิพลจากจักรพรรดิ และจะสามารถแก้แค้นเจ้าของบ้านได้ เมื่ออายุได้ 8 ปี ซุนถูกพ่อของเขาตัดอวัยวะเพศที่บ้าน ด้วยมีดโกนโดยไม่ใช้ยาสลบ แต่น่าเศร้าที่จักรพรรดิที่เขาหวังจะรับใช้ จักรพรรดิผู่อี๋ได้ถูกปลดออกจากตำแหน่งในไม่กี่เดือนต่อมา

อย่างไรก็ตาม ซุนก็ได้กลายเป็นขันทีในพระราชวัง และคอยปรนนิบัติรับใช้จักรพรรดินีก่อนที่ราชวงศ์จะถูกขับออกจากพระราชวังต้องห้าม เขายังคงรับราชการในแมนจูกัวจนกระทั่งรัฐหุ่นเชิดล่มสลายเมื่อสงครามโลกครั้งที่สองสิ้นสุดลง อวัยวะเพศของเขาที่เก็บรักษาไว้ซึ่งถือว่าเป็นสมบัติของขันที ถูกครอบครัวของเขาทิ้งไปในช่วงการปฏิวัติทางวัฒนธรรม เนื่องจากถือเป็นเรื่องต้องห้ามที่จะเป็นเจ้าของสิ่งใด ๆ จาก "สังคมเก่า" และเสียชีวิตลงในปี พ.ศ. 2539 ด้วยวัย 94 ปี

ภาพยนตร์ดราม่าปี พ.ศ. 2531 เรื่อง*[[ขันทีคนสุดท้าย]]* (*Last Eunuch in China*) ได้อิงจากชีวิตของเขา หนังสือชีวประวัติของเขา "*ขันทีคนสุดท้าย*" (*The Last Eunuch of China*) ได้รับการตีพิมพ์ในปี พ.ศ. 2541 และแปลเป็นภาษาอังกฤษในปี พ.ศ. 2551

## ประวัติ

## อ้างอิง

หมวดหมู่:ขันทีจีน
เรื่องฝันปั่นป่วยของผมกับน้องสาวออกนอกบ้าน

***เรื่องฝันปั่นป่วยของผมกับน้องสาวออกนอกบ้าน*** () เป็นภาพยตร์อนิเมะญี่ปุ่นแนวนาฏกรรม-วีรคติ-เหนือธรรมชาติในปี พ.ศ. 2566 สร้างจากไลต์โนเวลเล่มที่ 8 ในซีรีส์*[[เรื่องฝันปั่นป่วยของผม]]*ที่เขียนโดยฮาจิเมะ คาโมชิดะและวาดภาพประกอบโดยเคจิ มิโซงูจิ ภาพยนตร์ผลิตโดยสตูดิโอโคลเวอร์เวิกส์และถือเป็นภาคต่อของภาพยนตร์อนิเมะ*[[เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่]]*ในปี พ.ศ. 2562 ภาพยนตร์ออกฉายในประเทศญี่ปุ่นในวันที่ 23 มิถุนายน พ.ศ. 2566

## นักพากย์

## ภาคต่อ
ภาพยนตร์อนิเมะภาคต่อชื่อเรื่องว่า *[[เรื่องฝันปั่นป่วยของผมกับสาวน้อยสะพายกระเป๋า]]* มีกำหนดออกฉายในประเทศญี่ปุ่นในวันที่ 1 ธันวาคม พ.ศ. 2566

## อ้างอิง

## แหล่งข้อมูลอื่น
*  
* 

หมวดหมู่:ภาพยนตร์ญี่ปุ่นที่ออกฉายในปี พ.ศ. 2566
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:ภาพยนตร์แอนิเมชันญี่ปุ่น
หมวดหมู่:อะนิเพล็กซ์
หมวดหมู่:ภาพยนตร์อนิเมะที่สร้างจากไลต์โนเวล
นิวเยียร์เดย์

**"นิวเยียร์เดย์"** () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่หก *[[เรพิวเทชัน]]* (2017) ประพันธ์และผลิตโดยสวิฟต์ และแจ็ก แอนโตนอฟฟ์ "นิวเยียร์เดย์" เป็นเพลงบัลลาดที่ขับเคลื่อนโดยริฟฟ์ เปียโนที่ประณีต และรวมเอากีตาร์และดนตรีซินท์เข้าไว้เป็นครั้งคราว การเรียบเรียงเสียงแบบอะคูสติกนั้นแตกต่างกับการผลิตในแนวอิเล็กทรอนิกส์ของหลาย ๆ เพลงในอัลบั้ม*เรพิวเทชัน* มีเนื้อหาโดยผู้บรรยายใช้เวลาช่วงเช้าหลังงานปาร์ตี้ส่งท้ายปีเก่ากับคนรักของเธอ และทั้งสองคนร่วมกันทำความสะอาดบ้านที่ใช้จัดร่วมกันและดูแลกันและกัน

บิกมะชีนเร็กเคิดส์เผยแพร่เพลง "นิวเยียร์เดย์" ในสถานีวิทยุคันทรีของสหรัฐเป็นซิงเกิลเมื่อวันที่ 27 พฤศจิกายน ค.ศ. 2017 ก่อนที่จะวางจำหน่าย สวิฟต์ได้แสดงเพลงนี้ในรายการ*เดอะทูไนต์โชว์สตาร์ริงจิมมี ฟอลลอน* เมื่อวันที่ 13 พฤศจิกายน นักวิจารณ์เพลงต่างยกย่องเพลงนี้ว่า มีการผลิตและบทประพันธ์บเพลงที่เป็นตัวแทนของผลงานทางศิลปะของสวิฟต์ บางคนแสดงความคิดเห็นว่าตำแหน่งเพลงสุดท้ายนี้ในอลบั้ม*เรพิวเทชัน* นั้นเหมาะสมกับอัลบั้มนี้ เพลงนี้ติดบนชาร์ตบิลบอร์ด ได้แก่ คันทรีแอร์เพลย์, ฮอตคันทรีซองส์ และแคนาดาคันทรี นอกจากนี้ยังติดชาร์ตในรายการเบลเยียมอัลตราท็อปอีกด้วย

## เครดิตและบุคลากร
เครดิตได้รับการดัดแปลงมาจากบันทึกย่อของอัลบั้ม*เรพิวเทชัน*
* เทย์เลอร์ สวิฟต์&nbsp;– ขับร้อง, ประพันธ์, ผู้ผลิต
* แจ็ก แอนโตนอฟฟ์&nbsp;– ผู้ผลิต, ประพันธ์, เปียโน, กีตาร์, เบส, และสังเคราะห์เสียง
* ลอรา ซิสก์&nbsp;– วิศวกร
* เซอร์บัน เกเนีย&nbsp;– การมิกซ์
* จอห์น เฮนส์&nbsp;– วิศวกรมิกซ์
* แรนดี เมอร์ริล&nbsp;– การมาสเตอร์

## ชาร์ต

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2560
หมวดหมู่:เพลงของเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:ซิงเกิลสังกัดบิกแมชีนเรเคิดส์
วัดภูสมณาราม

**วัดภูสมณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน บริเวณวัดเป็นที่ตั้งสะพานซูตองเป้ หรือสะพานแห่งความสำเร็จ เป็นสะพานไม้ไผ่ กว้าง 2 เมตร ยาวประมาณ 600 เมตร คำว่า "ซูตองเป้" เป็นภาษาไทใหญ่ หมายถึง "อธิษฐานสำเร็จ" ปัจจุบันมีพระปลัดจิตตภัทร อัคคปัญโญ เป็นเจ้าอาวาส

วัดภูสมณารามตั้งวัดเมื่อวันที่ 26 ตุลาคม พ.ศ. 2563 ภายในวัดเป็นที่ประดิษฐาน *หลวงพ่อเจ้าพาราซูตองเป้* พระพุทธรูปหล่อด้วยทองเหลือง น้ำหนัก 1,230 กิโลกรัม ทรงเครื่องจักรพรรดิไทใหญ่ประยุกต์ วัดมีการจัดงานการทำบุญตักบาตรดอกไม้เนื่องในวันเข้าพรรษา

 

และวัดแห่งนี้มีอีกสาขา2 ตั้งอยู่ในเขตบ้านปางหมู (หย่อมบ้านห้วยป๊อกจ่าน)

## อ้างอิง

ภูสมณาราม
วัดจักรวรรดิ์ (จังหวัดพระนครศรีอยุธยา)

**วัดจักรวรรดิ์** เป็นโบราณสถานร้างตั้งอยู่นอกเกาะเมืองอยุธยา ด้านทิศตะวันออกในพื้นที่ฝั่งอยุธยา อยู่ข้างวัดกุฎีดาว ในตำบลหันตรา อำเภอพระนครศรีอยุธยา จังหวัดพระนครศรีอยุธยา

วัดจักรวรรดิ์ หรือ ชาวบ้านเรียกว่า **วัดเจ้ามอญ** จากผลการขุดแต่งพบว่าวัดจักรวรรดิ์เป็นวัดที่เริ่มสร้างมาแต่สมัยอยุธยาตอนต้น แต่เดิมเป็นวัดขนาดเล็กที่มีคูน้ำล้อมรอบวัด 3 ด้าน มีสะพานแดงใช้ข้ามคูน้ำ โดยมีสถาปัตยกรรมที่สำคัญ คือ เจดีย์ฐาน 8 เหลี่ยมแบบที่นิยมสร้างสมัยอยุธยาตอนต้นเป็นประธานของวัด สันนิษฐานว่าเมื่อครั้งที่สมเด็จพระเจ้าอยู่หัวบรมโกศ ขณะยังทรงดำรงพระยศเป็นพระพระมหาอุปราชในรัชกาลสมเด็จพระที่นั่งท้ายสระ และได้ทำการบูรณะวัดกุฎีดาวนั้น คงจะมีการบูรณะวัดจักรวรรดิ์ซึ่งอยู่ใกล้เคียงกันควบคู่ไปด้วย โดยการขยายขอบเขตของวัดให้กว้างขวางขึ้น พอกทับเจดีย์ประธาน และขยายขนาดของอุโบสถ ซึ่งอยู่ทางด้านทิศตะวันออกของเจดีย์ประธานให้มีขนาดใหญ่ขึ้น 

วัดจักรวรรดิ์วางตัวยาวตามแนวแกนทิศตะวันออก-ตะวันตก มีเจดีย์ทรงระฆังเป็นประธานของวัด มีคูน้ำล้อมรอบวัด 3 ด้าน มีสะพานแดงใช้ข้ามคูน้ำ บรรดาสิ่งก่อสร้างต่าง ๆ ภายในวัดมีร่องรอยการบูรณปฏิสังขรณ์หลายครั้ง วัดแห่งนี้ไม่ปรากฏหลักฐานการสร้างที่แน่นอน จากการศึกษาทางโบราณคดีสรุปว่าเริ่มก่อสร้างในสมัยอยุธยาตอนต้น และมีการใช้งานเรื่อยมาจนถึงสมัยอยุธยาตอนปลาย

## อ้างอิง

หมวดหมู่:โบราณสถานในจังหวัดพระนครศรีอยุธยา
จักรวรรดิ์
ภาสกร บุญญลักษม์

**ภาสกร บุญญลักษม์** (เกิด 11 ตุลาคม พ.ศ. 2510) เป็นข้าราชการพลเรือนชาวไทย ปัจจุบันดำรงตำแหน่งรองปลัดกระทรวงมหาดไทย และผู้ว่าราชการจังหวัดระยอง  เคยดำรงตำแหน่งสำคัญ ๆ เช่น อธิบดีกรมป้องกันและบรรเทาสาธารณภัย ผู้ว่าราชการจังหวัดปทุมธานี ผู้ว่าราชการจังหวัดกระบี่ ผู้ว่าราชการจังหวัดเชียงราย และผู้ตรวจราชการกระทรวงมหาดไทย

## ประวัติ
ภาสกร บุญญลักษม์ เป็นชาวกรุงเทพมหานคร เกิดเมื่อวันที่ 11 ตุลาคม พ.ศ. 2510 จบการศึกษาจากระดับปริญญาตรีจากคณะนิติศาสตร์ มหาวิทยาลัยธรรมศาสตร์

## รับราชการ
ภาสกรเริ่มต้นรับราชการในตำแหน่งนายอำเภอแก่งคอย จังหวัดสระบุรี จากนั้นมาเป็นนายอำเภอปากพลี จังหวัดนครนายก ตามด้วยรักษาราชการแทนนายอำเภอเมืองนนทบุรี ก่อนจะได้รับแต่งตั้งเป็นนายอำเภอเมืองนนทบุรี ในปี 2554 ตามด้วยตำแหน่งนายอำเภอเมืองพิษณุโลกและได้รับรางวัล ครุฑทองคำ จากพลเอก ประยุทธ์ จันทร์โอชา นายกรัฐมนตรีในขณะนั้นเมื่อปี 2558 จากผลงานการจับกุมพ่อค้ายาเสพติดได้อย่างต่อเนื่องจนขยายผลเข้าไปถึงในเรือนจำ ต่อมาในปีเดียวกัน ก็ได้รับแต่งตั้งให้เป็นปลัดจังหวัดกำแพงเพชร

จากนั้นในปี 2560 ได้รับแต่งตั้งเป็นรองผู้ว่าราชการจังหวัดเชียงราย ในยุคที่นายณรงค์ศักดิ์ โอสถธนากร เป็นผู้ว่าราชการจังหวัด และได้ร่วมในปฏิบัติการค้นหาและกู้ภัยถ้ำหลวง กระทั่งวันที่ 1 ตุลาคม 2563 จึงได้รับโปรดเกล้าฯ ให้พ้นจากตำแหน่งรองผู้ว่าราชการจังหวัดเชียงรายและให้ดำรงตำแหน่งผู้ตรวจราชการกระทรวงมหาดไทย ต่อมาในวันที่ 1 ตุลาคม 2564 ได้รับโปรดเกล้าฯ แต่งตั้งให้ดำรงตำแหน่งผู้ว่าราชการจังหวัดเชียงราย แทนประจญ ปรัชญ์สกุล ที่ขยับไปดำรงตำแหน่งผู้ว่าราชการจังหวัดเชียงใหม่ 

แต่ดำรงตำแหน่งได้เพียงปีเดียว ก็ได้รับโปรดเกล้าฯ ให้ย้ายไปดำรงตำแหน่งผู้ว่าราชการจังหวัดกระบี่ สลับกับพุฒิพงศ์ ศิริมาตย์ และจากการโยกย้ายในครั้งนี้ส่งผลให้อาจารย์เฉลิมชัย โฆษิตพิพัฒน์ จิตรกรชื่อดังและศิลปินแห่งชาติถึงกับหลั่งน้ำตาโดยให้เหตุผลว่าภาสกรเป็นคนมุ่งมั่นในการทำงาน ในวันที่ 18 กันยายน 2566 ในการประชุมคณะรัฐมนตรีที่ประชุมมีมติให้ภาสกร มาดำรงตำแหน่งผู้ว่าราชการจังหวัดปทุมธานีสืบต่อจากณรงค์ศักดิ์ โอสถธนากร หรือผู้ว่าหมูป่าที่เสียชีวิตไป

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดเชียงราย
หมวดหมู่:ผู้ว่าราชการจังหวัดกระบี่
หมวดหมู่:ผู้ว่าราชการจังหวัดปทุมธานี
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:อธิบดีกรมป้องกันและบรรเทาสาธารณภัย
หมวดหมู่:ผู้ว่าราชการจังหวัดระยอง
รายชื่อประเทศเรียงตามผลิตภัณฑ์มวลรวมในประเทศ (อำนาจซื้อ)

**บทความนี้เป็นการจัดอันดับประเทศตาม[[ผลิตภัณฑ์มวลรวมในประเทศ]] (อำนาจซื้อ)** (gross domestic product หรือ GDP (PPP)) ซึ่งเป็นมูลค่าตลาดของสินค้า หรือบริการขั้นสุดท้ายที่ผลิตภายในประเทศในแต่ละปี โดยค่า GDP ที่ได้นำเสนอนี้ได้ประเมินโดยใช้สกุลเงินดอลลาร์สหรัฐ ณ อัตราแลกเปลี่ยนตามตลาด หรือที่รัฐบาลได้ประกาศไว้

GDP (PPP) หมายถึงผลิตภัณฑ์มวลรวมภายในประเทศโดยพิจารณาจากความเท่าเทียมกันของกำลังซื้อ บทความนี้ประกอบด้วยรายชื่อประเทศตามการคาดการณ์ GDP (PPP) โดยประมาณ ประเทศต่างๆ จัดเรียงตามการคาดการณ์ GDP (PPP) จากสถาบันการเงินและสถิติที่คำนวณโดยใช้ตลาดหรืออัตราแลกเปลี่ยนของทางการ ข้อมูลที่ให้ไว้ในหน้านี้อิงตามดอลลาร์สากล ซึ่งเป็นหน่วยมาตรฐานที่นักเศรษฐศาสตร์ใช้ บางภูมิภาคที่ไม่ได้รับการพิจารณาอย่างกว้างขวางว่าเป็นประเทศต่างๆ เช่น ฮ่องกง จะแสดงในรายการด้วย หากเป็นพื้นที่ที่มีเขตอำนาจศาลหรือหน่วยงานทางเศรษฐกิจที่แตกต่างกัน

## ตาราง
รายชื่อประเทศเรียงตาม GDP (PPP) โดยประมาณการ

## ดูเพิ่ม
* รายชื่อประเทศเรียงตามมูลค่าการส่งออก
* รายชื่อประเทศเรียงตามมูลค่าการนำเข้า

## หมายเหตุ




## อ้างอิง

หมวดหมู่:รายชื่อประเทศ
หมวดหมู่:การจำแนกหมวดหมู่ประเทศ
นพดล พลเสน

**นพดล พลเสน** (เกิด 13 กุมภาพันธ์ พ.ศ. 2505) อดีตสมาชิกสภาผู้แทนราษฎรจังหวัดอุทัยธานี 3 สมัย และอดีตเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พลตำรวจเอก พัชรวาท วงษ์สุวรรณ)

## ประวัติ
นพดล เกิดเมื่อวันที่ 13 กุมภาพันธ์ พ.ศ. 2505 จบการศึกษาประกาศนียบัตรวิชาชีพเทคนิค (ปวท.) จากโรงเรียนธนกิจพณิชยการ ปริญญาตรีสาขาวิชาการจัดการ จากคณะบริหารธุรกิจ มหาวิทยาลัยศรีปทุม ปริญญาโทสาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์

นพดล เคยถูกประแสง มงคลศิริ ร้องให้เพิกถอนประกาศนียบัตรวิชาชีพเทคนิคของโรงเรียนธนกิจพณิชยการ เมื่อปี 2548

## การทำงาน
นพดล เริ่มทำงานการเมืองกับพรรคชาติไทย และได้รับเลือกตั้งเป็นสมาชิกสภาผู้แทนราษฎรจังหวัดอุทัยธานีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และได้รับตำแหน่งเป็นประธานคณะกรรมาธิการการทรัพยากรธรรมชาติและสิ่งแวดล้อม สภาผู้แทนราษฎร

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครและได้รับเลือกตั้งเป็น ส.ส.สมัยที่ 3 ต่อมาศาลรัฐธรรมนูญมีมติเป็นเอกฉันท์ 8 ต่อ 1 สั่งยุบพรรคชาติไทย ในความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ และตัดสิทธิ์กรรมการบริหารพรรค นายนพดลในฐานะรองเลขาธิการพรรคชาติไทย จึงถูกตัดสิทธิ์ทางการเมือง 5 ปี

ปี 2562 เขากลับมามีบทบาททางการเมืองอีกครั้ง เมื่อได้รับแต่งตั้งเป็นกรรมการผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม (วราวุธ ศิลปอาชา) สังกัดพรรคชาติไทยพัฒนา และต่อมาเป็นกรรมการผู้ช่วยรัฐมนตรีประจำพลเอก ประวิตร วงษ์สุวรรณ และในปี 2566 เป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พล.ต.อ.พัชรวาท วงษ์สุวรรณ) ในสังกัดพรรคพลังประชารัฐ และเขายังเป็นกรรมการยุทธศาสตร์พรรคพลังประชารัฐอีกด้วย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอุทัยธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุทัยธานี
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:พรรคพลังประชารัฐ
หมวดหมู่:บุคคลจากคณะบริหารธุรกิจ มหาวิทยาลัยศรีปทุม
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
'47 (ตราสินค้า)

**<nowiki/>'47** เป็นแบรนด์เสื้อผ้าของอเมริกาที่ก่อตั้งขึ้นในปี 2490 โดยสองพี่น้องผู้อพยพชาวอิตาลี Henry และ Arthur D'Angelo '47 มี ใบอนุญาต ในการสร้างหมวกเครื่องแต่งกายและเครื่องประดับสำหรับ เมเจอร์ลีกเบสบอล, สมาคมบาสเกตบอลแห่งชาติ, ลีกฮอกกี้แห่งชาติ, ฟุตบอลลีกแห่งชาติ, บิ๊กแบชลีก, ไมเนอร์ลีกเบสบอล, เมเจอร์ลีกลาครอส, รักบี้ลีกแห่งชาติ  และมากกว่า 900 สถาบันวิทยาลัยในสหรัฐอเมริกา 

ในปี 2014 '47 กลายเป็นพาร์ทเนอร์ที่ได้รับใบอนุญาตอย่างเป็นทางการสำหรับสี่ทีมใน Cape Cod Baseball League  ในปี 2015 '47 ขยายผลงานของพวกเขาด้วยข้อตกลงการเป็นหุ้นส่วน กับ USSF และ Major League Soccer  ในปีเดียวกันพวกเขาได้รับสิทธิ์ในการผลิตหมวกสำหรับการเฉลิมฉลองฤดูหลังฤดูกาลของ MLB จนถึงปี 2019  และได้รับใบอนุญาตในการสร้างสินค้าสำหรับ Major Baseball League International (MLBI)  ในปี 2013 พวกเขารายงานรายได้ประมาณ 230 ล้านเหรียญ 

## การรีแบรนด์
ในปี 2010 Twins Enterprise เปลี่ยนชื่อเป็น '47 Brand  ในปี 2015 พวกเขาทิ้ง "แบรนด์" ใน "'47 Brand"

## ผู้ก่อตั้ง
Arthur และ "Henry D'Angelo" พี่น้องฝาแฝดที่เหมือนกันเกิดที่ Orsogna ประเทศอิตาลีในปีพ. ศ. 2469  พวกเขามาที่สหรัฐอเมริกาในปี 2481 ตอนอายุสิบสองปีและในไม่ช้าก็เริ่มขายสินค้าต่าง ๆ รวมถึงชายธงบอสตันเรดซอกซ์บนถนนใกล้ เฟนเวย์พาร์ค ที่ บอสตันเรดซอกซ์ เล่น ในปี 1977 โรเบิร์ตลูกชายคนโตของอาเธอร์เข้าร่วมธุรกิจ  ในอีกเก้าปีต่อมาลูกชายอีกสามคนของอาเธอร์ (มาร์คเดวิดสตีเวน) ก็เข้าร่วมด้วยเช่นกัน Henry D'Angelo เสียชีวิตจากโรคมะเร็งในปี 1987 

เมื่อวันที่ 21 กันยายน 2013 Red Sox และ นายกเทศมนตรี Thomas Menino ให้เกียรติแก่ Arthur D'Angelo โดยตั้งชื่อถนนใกล้ Fenway Park ตามหลังเขาว่า "Arthur's Way" และให้เขาลง สนามครั้งแรก Arthur D'Angelo ยังคงเป็นประธานาธิบดีของปี 47 โดยมีบุตรชายสี่คนของเขาในตำแหน่งผู้นำ ได้แก่ Steven D'Angelo, Robert D'Angelo, David D'Angelo และ Mark D'Angelo 

## สถานที่
ในปีพ. ศ. 2508 พี่น้อง D'Angelo ได้ซื้อพื้นที่ 2,000 ตารางฟุต พื้นที่ค้าปลีกบน Yawkey Way เพื่อขายของที่ระลึก Red Sox ปัจจุบันพวกเขาเป็นเจ้าของและดำเนินการร้านค้าอย่างเป็นทางการที่ 19 Jersey Street  ตรงข้าม Fenway Park: The Red Sox Team Store ในวันแข่งขันร้านค้าจะดำเนินการภายในสนามกีฬาและเปิดให้บริการแก่ลูกค้าที่ซื้อตั๋วล่วงหน้าสองชั่วโมงก่อนเวลาแข่งขันตลอดทั้งเกมและสามสิบนาทีหลังจากสนามสุดท้าย ร้านเปิดเวลา 9.00 น. ทุกวัน  สำนักงานใหญ่ของ บริษัท ตั้งอยู่ที่ Westwood, MA นอกจากนี้ยังมีพื้นที่ 200,000 ตารางฟุต คลังสินค้าใน Brockton, MA .

## องค์กรต่างๆ
ในปี 2015 '47 ได้สร้างหมวกกันน็อกเครื่องประดับและเครื่องแต่งกายสำหรับ Black Fives Foundation ซึ่งเป็นองค์กร 501 (c) 3 ที่รักษาประวัติศาสตร์ของการรวมกลุ่มก่อนเชื้อชาติบาสเก็ตบอล กิจการนี้ถือเป็นข้อตกลงการค้าปลีกที่ได้รับใบอนุญาตด้านกีฬาครั้งแรกกับองค์กรที่ไม่แสวงหาผลกำไร 

## อ้างอิง

## ลิงก์ภายนอก

* 

หมวดหมู่:ตราสินค้าอเมริกัน
หมวดหมู่:บริษัทผู้ผลิต
หมวดหมู่:บริษัทของสหรัฐ
หมวดหมู่:ตราสินค้าเสื้อผ้า
หมวดหมู่:รัฐแมสซาชูเซตส์
เตียดลิเกียด

**เตียดลิเกียด** มีชื่อในภาษาจีนกลางว่า **เช่อหลี่จี๋** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* เป็นประมุขของรัฐเสเกี๋ยง หรือชนเผ่าเกี๋ยงตะวันตก

เตียดลิเกียดเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
เตียดลิเกียดปรากฏเป็นตัวละครในนวนิยาย*สามก๊ก*ตอนที่ 94 เตียดลิเกียดเป็นประมุขของรัฐเสเกี๋ยง (西羌 *ซีเชียง*) หรือชนเผ่าเกี๋ยงตะวันตก เตียดลิเกียดมีผู้ใต้บังคับบัญชาคืออัครมหาเสนาบดีแงตั๋น (雅丹 *หย่าตาน*) และขุนพลออดกิด (越吉 *เยฺว่จี๋*) มีบทบาทในนวนิยายในช่วงการบุกขึ้นเหนือของจูกัดเหลียง

เนื่องจากจูกัดเหลียงอัครมหาเสนาบดีแห่งรัฐจ๊กก๊กได้ส่งนำทัพเข้าโจมตีัรัฐวุยก๊กและกองทัพวุยก๊กตกเป็นฝ่ายเสียเปรียบ แม่ทัพโจจิ๋นจึงส่งจดหมายถึงชนเผ่าเกี๋ยงเพื่อขอความช่วยเหลือ เตียดลิเกียดเชื่อตามคำแนะนำของอัครมหาเสนาบดีแงตั๋น สั่งให้แงตั๋นและออดกิดนำทหารชนเผ่าเกี๋ยง 150,000 นายที่เรียกว่า "ทหารรถเหล็ก" (鐵車兵 *เถี่ยเชอปิง*) ไปยังด่านเสเป๋งหรือเซเปงก๋วน (西平關 *ซีผิงกวาน*)

จูกัดเหลียงสั่งม้าต้าย กวนหิน และเตียวเปาให้นำกองกำลังไปต้านชนเผ่าเกี๋ยง ในช่วงแรกของการรบทหารจ๊กก๊กถูกตีแตกพ่าย แต่ต่อมาด้วยการปรากฏตัวของวิญญาณกวนอูและกลอุบายของจูกัดเหลียง ทหารรถเหล็กจึงถูกซุ่มโตมตีและแตกอลหม่าน ออดกิดถูกกวนหินฟันตกม้าตาย และแงตั๋นถูกจับเป็น ทหารชนเผ่าเกี๋ยงที่เหลือแตกหนีไปทุกทิศทาง

จูกัดเหลียงต้องการชนะใจชนเผ่าเกี๋ยง จึงให้ปล่อยทหารชาวเกี๋ยงที่จับมาได้หลายหมื่นคนกลับไป คืนม้า รถศึก และยุทโธปกรณ์ที่ยึดมาได้ทั้งหมดกลับไป แงตั๋นและคนอื่น ๆ ซาบซึ้งในคุณธรรมของจูกัดเหลียง ขอบคุณจูกัดเหลียงแล้วจากไป  

ตั้งแต่นั้นมาก็ไม่มีการกล่าวถึงเตียดลิเกียดและคนอื่น ๆ ในนิยาย*สามก๊ก*อีก

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 94.

หมวดหมู่:ตัวละครสมมติในยุคสามก๊ก
โรงแรมแอมบาสซาเดอร์ ซิตี้ จอมเทียน

**โรงแรมแอมบาสเดอร์ ซิตี้ จอมเทียน** เป็นโรงแรมขนาดใหญ่และศูนย์การประชุมบริเวณหาดจอมเทียน ในพื้นที่ตำบลนาจอมเทียน อำเภอสัตหีบ จังหวัดชลบุรี ตั้งอยู่ห่างจากเมืองพัทยาทางทิศใต้ประมาณ 8 กิโลเมตร มีพื้นที่ทั้งหมด 160,000 ตารางเมตร โดยมีห้องพัก 4,210 ห้อง เป็นโรงแรมที่มีจำนวนห้องพักมากที่สุดในประเทศไทยและใหญ่เป็นอันดับ 11 ของโลก

โรงแรมประกอบด้วยอาคาร 5 หลัง ได้แก่ แอมบาสเดอร์วิง, การ์เดนวิง, อินน์วิง, โอเชียนวิง และมารีนาแอมบาสเดอร์ทาวเวอร์ แต่ละหลังมีจำนวนห้องพัก 186 ถึง 1,660 ห้อง รวมถึงภัตตาคาร, คาเฟ่, ห้องคาราโอเกะ, ศูนย์ประชุมที่รองรับผู้เข้าร่วมได้สูงสุด 5,000 คน, ศูนย์กีฬา, ศูนย์สุขภาพ และสระว่ายน้ำขนาดใหญ่ที่สุดในเอเชีย

โรงแรมแอมบาสซาเดอร์ ซิตี้ จอมเทียน เคยเป็นสถานที่รับรองผู้เข้าร่วมงานชุมนุมลูกเสือโลก ครั้งที่ 20 ซึ่งประกอบด้วยเยาวชนอายุระหว่าง 14 ถึง 18 ปี จำนวน 2,500 คน และเจ้าหน้าที่สนับสนุน นอกจากนี้ยังเป็นสถานที่อบรมสัมมนาของหน่วยงานราชการต่าง ๆ


Ambassador Wing - panoramio.jpg
Ambassador city jomtien - panoramio.jpg

## อ้างอิง

## แหล่งข้อมูลอื่น
* www.amtelcity.com
* http://www.ambassadorcityjomtien.co.th
*
หมวดหมู่:โรงแรมในจังหวัดชลบุรี
หมวดหมู่:สิ่งก่อสร้างในอำเภอสัตหีบ
ชญานิน เต่าวิเศษ

**ชญานิน รติรุ่งโรจน์** (ชื่อเดิม ชญานิน เต่าวิเศษ)(เกิด 19 กันยายน 2547) เป็นนักแสดงชายชาวไทย มีชื่อเสียงจากการรับบท พระสังข์ (วัยเด็ก) ในละครพื้นบ้านเรื่องสังข์ทอง

## ประวัติ
ชญานิน รติรุ่งโรจน์ มีชื่อจริงเมื่อแรกเกิดว่า ชญานิน เต่าวิเศษ ชื่อเล่น จีโน่ เกิดเมื่อวันจันทร์ที่ 19 กันยายน 2547 มีศักดิ์เป็นหลานชายของพระเอกนางเอกลิเกชื่อดังคือ ไชยา มิตรชัย และแอน มิตรชัย จบการศึกษาระดับชั้นมัธยมศึกษาตอนปลายจากโรงเรียนเทพศิรินทร์ เคยศึกษาระดับปริญญาตรีอยู่ที่คณะวิทยาศาสตร์ มหาวิทยาลัยเกษตรศาสตร์ สาขาวิทยาการคอมพิวเตอร์

## ก้าวเข้าสู่วงการ
ชญานินก้าวเข้าสู่วงการจากการแสดงละครพื้นบ้านเรื่องสังข์ทอง เมื่อปี 2550 ขณะมีอายุเพียง 2 ขวบเศษโดยรับบทเป็น พระสังข์ ในวัยเด็ก โดยในตอนนั้นพ่อของเขาจะท่องบทให้ฟัง และให้เขาพูดตาม หลังจากนั้นก็มีผลงานทั้งละครพื้นบ้านละครร่วมสมัย และละครพีเรียดตามออกมาอีกมากมายหลายเรื่อง

## ผลงาน

## อ้างอิง

หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะวิทยาศาสตร์ มหาวิทยาลัยเกษตรศาสตร์
ประเทศซานมารีโนในโอลิมปิกฤดูร้อน 2024

**ประเทศซานมารีโน** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ถือเป็นการปรากฏตัวครั้งที่ 16 ของประเทศที่โอลิมปิกฤดูร้อน

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## มวยปล้ำ

;ฟรีสไตล์

## อ้างอิง

ซานมารีโน
2024
สาธารณรัฐประชาธิปไตยคองโกในโอลิมปิกฤดูร้อน 2024

**สาธารณรัฐประชาธิปไตยคองโก** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการปรากฏตัวครั้งที่ 12 ติดต่อกันของประเทศในโอลิมปิกฤดูร้อนนับตั้งแต่การเปิดตัวอย่างเป็นทางการของประเทศในโอลิมปิกฤดูร้อน 1968 ภายใต้ชื่อ คองโก-กินชาซา และก่อนหน้านี้เคยแข่งขันมาแล้วสี่ครั้งภายใต้ชื่อ *[[ซาอีร์]]* 16 ปีหลังจากเปิดตัวอย่างเป็นทางการของประเทศ

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## มวยสากล

ผลการแข่งขันดังนี้

## อ้างอิง

หมวดหมู่:ชาติในโอลิมปิกฤดูร้อน 2024
2024
โรงพยาบาลมหาชัย

**บริษัท โรงพยาบาลมหาชัย จำกัด (มหาชน)**  (ย่อ M-CHAI) เป็นบริษัทที่ดำเนินธุรกิจโรงพยาบาลในเครือ ประกอบด้วย โรงพยาบาลมหาชัย โรงพยาบาลมหาชัย 2 โรงพยาบาลมหาชัย 3 โรงพยาบาลมหาชัยแม่กลอง โรงพยาบาลมหาชัยเพชรรัชต์ โรงพยาบาลมหาชัยพร้อมแพทย์ และ โรงพยาบาลเมดพาร์ค (ถือหุ้นร้อยละ 42.50) กับธุรกิจที่เกี่ยวข้องในนามบริษัทย่อยจำนวน 2 แห่ง ได้แก่ บริษัทแพทย์ไทย 88 จำกัด ดำเนินธุรกิจสนับสนุนการแพทย์ในการจำหน่ายยาวัสดุทางการแพทย์และเวชภัณฑ์ รวมถึงเครื่องมือแพทย์ และบริษัท เว็ลตี้เฮลท์แคร์ จำกัด 

บริษัทจดทะเบียนตั้งเป็นบริษัทเมื่อ พ.ศ. 2530 ด้วยทุนจดทะเบียน 8.0 ล้านบาท โดยพงษ์พัฒน์ ปธานวนิช, วิญญู เอี่ยมชีรางกูร และสิทธา พิทักษ์อรรณพ และเริ่มเปิดให้บริการการรักษาพยาบาลตั้งแต่ พ.ศ. 2532 คือ โรงพยาบาลมหาชัย จดทะเบียนเป็นบริษัทมหาชน ตั้งแต่วันที่ 24 เมษายน พ.ศ. 2538

## บริษัทย่อยและบริษัทร่วม
### บริษัทย่อย

thumb|โรงพยาบาลมหาชัย 2
; ธุรกิจโรงพยาบาลเอกชน
*บริษัท เพชรเกษมเวชกิจ จำกัด ถือหุ้น 96.10% ดำเนินงานโรงพยาบาลมหาชัย 2 ทุนเรียกชำระแล้ว 30.0 ล้านบาท จำนวนเตียง 120 เตียง
*บริษัท แม่กลองเวชกิจ จำกัด ถือหุ้น 84.65% ดำเนินงานโรงพยาบาลแม่กลอง ทุนเรียกชำระแล้ว 5.0 ล้านบาท จำนวนเตียง  60 เตียง
* บริษัท เพชรบุรีเวชกิจ จำกัด ถือหุ้น 90.01% ดำเนินงานโรงพยาบาลเพชรรัชต์ ทุนเรียกชำระแล้ว 53.0 ล้านบาท จำนวนเตียง 100 เตียง
* บริษัท ไทยแวลูแคร์ จำกัด ถือหุ้น 99.99% ดำเนินงานโรงพยาบาลมหาชัย 3 ทุนเรียกชำระแล้ว 50.0 ล้านบาท จำนวนเตียง 100 เตียง
* บริษัท เว็ลตี้เฮลท์แคร์ จำกัด  ถือหุ้น 99.99% ทุนเรียกชำระแล้ว 60.0 ล้านบาท รักษาพยาบาลและ สนันสนุนธุรกิจในเครือ
; ธุรกิจจำหน่ายยาและเวชภัณฑ์
* บริษัท แพทย์ไทย  88 จำกัด ถือหุ้น 75.00% ทุนเรียกชำระแล้ว 15.0 ล้านบาท ซื้อขายยาและเวชภัณฑ์ ให้บริการรถเอ็กซเรย์แลป
* บริษัท เอ เอช เอ็น จำกัด ถือหุ้น 15.00% บริการรักษาพยาบาล ทุนเรียกชำระแล้ว 2.0 ล้านบาท

### บริษัทร่วม
* บมจ.โรงพยาบาลเจ้าพระยา ถือหุ้น 7.80% ดำเนินงานโรงพยาบาลเจ้าพระยา ทุนเรียกชำระแล้ว  471.21 ล้านบาท
* บจก.เซาท์เวสท์คาร์ดิเอ็คเซ็นเตอร์ ถือหุ้น 18.00% บริการรักษาพยาบาล ทุนเรียกชำระแล้ว 10.00 ล้านบาท
* บจก. เอช อาร์ 7 อิมเมจจิ้ง แอนด์เทคโนโลยี ถือหุ้น 12.5% บริการรักษาพยาบาล ทุนเรียกชำระแล้ว 10.00 ล้านบาท

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2530
หมวดหมู่:ธุรกิจการแพทย์
หมวดหมู่:โรงพยาบาลเอกชนในประเทศไทย
หมวดหมู่:องค์การในจังหวัดสมุทรสาคร
ประเทศแซมเบียในโอลิมปิกฤดูร้อน 2024

**ประเทศแซมเบีย** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 15 ของประเทศในโอลิมปิกฤดูร้อน แม้ว่าจะถือเป็นการเปิดตัวอย่างเป็นทางการครั้งแรกในโอลิมปิกฤดูร้อน 1964 ภายใต้ชื่อ "โรดีเซียเหนือ" ก็ตาม

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## มวยสากล

ผลการแข่งขันดังนี้

## อ้างอิง

แซมเบีย
2024
ประเทศคีร์กีซสถานในเอเชียนเกมส์ 2022

**ประเทศคีร์กีซสถาน** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## นักกีฬา

## มวยสากล

### ชาย
ผลการแข่งขัน:

## อ้างอิง

คีร์กีซสถาน
2022
โรงแรมแบงค็อก แมริออท มาร์คีส์ ควีนส์ปาร์ค

**โรงแรมแบงค็อก แมริออท มาร์คีส์ ควีนส์ปาร์ค** เดิมชื่อ โรงแรมอิมพีเรียล ควีนส์ปาร์ค กรุงเทพฯ เป็นโรงแรมที่มีจำนวนห้องพักมากที่สุดในกรุงเทพมหานคร ตั้งอยู่ในย่านสุขุมวิท ใกล้กับสถานีพร้อมพงษ์

## ประวัติ
thumb|โรงแรมแบงค็อก แมริออท มาร์คีส์ ควีนส์ปาร์ค ข้างเอ็มสเพียร์|left**โรงแรมนิวอิมพีเรียล** ก่อตั้งโดยอากร ฮุนตระกูล ในปี พ.ศ. 2515 เป็นโรงแรมระดับสากลแห่งแรก ๆ ในกรุงเทพฯ มีห้องพัก 170 ห้อง ให้บริการแขกด้วยการต้อนรับแบบไทย หกปีต่อมา **โรงแรมอิมพีเรียล อิมพาลา** ซึ่งมีห้องพักจำนวน 197 ห้อง ได้เปิดให้บริการในซอยสุขุมวิท 24

ในระยะเวลากว่า 30 ปี จำนวนพนักงานเพิ่มขึ้นจาก 100 คนเป็นเกือบ 2,827 คน สิ่งนี้ทำให้โรงแรมนิวอิมพีเรียลสามารถขยายกิจการได้อย่างกว้างขวาง รวมถึงการต่อเติมและก่อสร้างอาคารใหม่ โดยมีเครือข่ายโรงแรม 11 แห่งในกรุงเทพฯ ตอนกลางและจังหวัดสำคัญ

อาคารโรงแรมอิมพีเรียล ควีนส์ปาร์ค กรุงเทพฯ สร้างเสร็จเมื่อปี พ.ศ. 2534 เพื่อรองรับการประชุมประจำปีสภาผู้ว่าการกองทุนการเงินระหว่างประเทศและกลุ่มธนาคารโลก ครั้งที่ 46 ซึ่งจัดขึ้นที่กรุงเทพมหานคร ประเทศไทย ในปีเดียวกัน โดยถือเป็นโรงแรมเพื่อการจัดประชุมและสัมมนาขนาดใหญ่แห่งแรก ๆ ในกรุงเทพมหานคร สองปีต่อมาโรงแรมเข้าเป็นส่วนหนึ่งของ **กลุ่มโรงแรมและรีสอร์ทอิมพีเรียล** และในปี พ.ศ. 2537 อากรได้ขายกิจการโรงแรมในเครืออิมพีเรียลทั้งหมดให้กลุ่มทีซีซี

ในปี พ.ศ. 2557 โรงแรมอิมพีเรียล ควีนส์ปาร์ค ได้ปิดกิจการเพื่อปรับปรุงเป็นรูปแบบปัจจุบัน ทั้งนี้ มีการเลิกจ้างพนักงานเดิมกว่า 800 คน นับเป็นหนึ่งในข่าวใหญ่ของอุตสาหกรรมโรงแรมไทยในขณะนั้น ต่อมาในปี พ.ศ. 2559 ได้มีการเปิดโรงแรมแบงค็อก แมริออท มาร์คีส์ ควีนส์ปาร์ค ซึ่งใช้ใช้งบประมาณในการปรับปรุง 3 พันล้านบาท โดยถือเป็นโรงแรมแมริออท มาร์คีส์ แห่งแรกในเอเชียแปซิฟิก

## องค์ประกอบ
โรงแรมแบงค็อก แมริออท มาร์คีส์ ควีนส์ปาร์ค ออกแบบโดยได้แรงบันดาลใจจากพระราชดำรัสและฉลองพระองค์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีห้องพักทั้งหมด 1,251 ห้อง เป็นโรงแรมที่มีจำนวนห้องพักมากที่สุดในกรุงเทพมหานคร อีกทั้งยังมีร้านอาหาร สิ่งอำนวยความสะดวก และศูนย์ประชุม โดยห้องประชุมใหญ่ที่สุดรองรับผู้เข้าร่วมได้ 1,500 คน โรงแรมตั้งอยู่ในซอยสุขุมวิท 22 ใกล้เอ็มโพเรียม, เอ็มสเฟียร์ และอุทยานเบญจสิริ

## อ้างอิง

แบงค็อก แมริออท มาร์คีส์ ควีนส์ปาร์ค
หมวดหมู่:สิ่งก่อสร้างในเขตคลองเตย
แบงค็อก แมริออท มาร์คีส์ ควีนส์ปาร์ค
หมวดหมู่:ก่อตั้งในกรุงเทพมหานครในปี พ.ศ. 2534
แบงค็อก แมริออท มาร์คีส์ ควีนส์ปาร์ค
ไอเบตยูติงอะเบาว์มี

**"ไอเบตยูติงอะเบาว์มี"** () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยคริส สเตเปิลตัน สวิฟต์ประพันธ์เพลงนี้ร่วมกับลอรี แมคเคนนาในเดือนมิถุนายน ค.ศ. 2011 และผลิตร่วมกับแอรอน เดสเนอร์ ในอัลบั้มบันทึกใหม่ชุดที่สอง *[[เรด (เทย์เลอร์เวอร์ชัน)]]* เผยแพร่ผ่านวิทยุคันทรีในสหรัฐโดยรีพับลิกเรเคิดส์ และเอ็มซีเอแนชวิลล์ เมื่อวันที่ 15 พฤศจิกายน ค.ศ. 2021 และเป็นซิงเกิลจากอัลบั้ม

"ไอเบตยูติงอะเบาว์มี" เป็นเพลงบัลลาดแนวคันทรีและโฟล์กป็อปที่นำโดยฮาร์โมนิกา มีเนื้อเพลงพูดเหน็บแนมแบบขำ ๆ (tongue-in-cheek) ที่บรรยายถึงไลฟ์สไตล์ "มีรสนิยมสูง" (high tone) ของอดีตคู่รัก นักวิจารณ์ยกย่องเพลงในด้านการผลิต บทประพันธ์เพลงของสวิฟต์และสโนเบิล เพลงสามารถขึ้นสูงสุดที่อันดับ 22 ใน*บิลบอร์ด*โกลบอล 200 และเข้าสู่ชาร์ตในออสเตรเลีย แคนาดา และสหรัฐ

มิวสิกวิดีโอประกอบของเพลงเปิดตัวบนยูทูบ เมื่อวันที่ 15 พฤศจิกายนด้วย นำแสดงโดยสวิฟต์และไมลส์ เทลเลอร์ วิดีโอนี้เขียนบทโดยสวิฟต์และนักแสดงหญิงชาวอเมริกัน เบลก ไลฟ์ลี กำกับโดยไลฟ์ลี ซึ่งเป็นการกำกับครั้งแรกของเธอ และร่วมอำนวยการสร้างโดยออสติน สวิฟต์ มิวสิกวิดีโอได้รับการเสนอชื่อเข้าชิงวิดีโอแห่งปีในเวลาต่อมาในงานอะคาเดมีออฟคันทรีมิวสิกอะวอดส์ ครั้งที่ 57 และรางวัลสมาคมดนตรีคันทรีประจำปี ครั้งที่ 56 ซึ่งถือเป็นการเสนอชื่อเข้าชิงรางวัลอุตสาหกรรมเพลงครั้งแรกของไลฟ์ลี เพลงนี้ได้รับการเสนอชื่อเข้าชิงรางวัลเพลงคันทรียอดเยี่ยมในงานประกาศผลรางวัลแกรมมีประจำปี ครั้งที่ 65 (2023)

## ชาร์ต

### ชาร์ตรายสัปดาห์

### ชาร์ตสิ้นปี

## ประวัติการจำหน่าย

## หมายเหตุ

## อ้างอิง

หมวดหมู่:เพลงในปี พ.ศ. 2554
หมวดหมู่:เพลงในปี พ.ศ. 2554
หมวดหมู่:เพลงของเทย์เลอร์ สวิฟต์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงป็อปบัลลาด
หมวดหมู่:ซิงเกิลในสังกัดรีพับลิกเรเคิดส์
เอ็กซ์-เมน: ดิแอนิเมเต็ดซีรีส์

***เอ็กซ์-เมน*** (), หรือที่รู้จักในชื่อ ***X-Men: The Animated Series*** (มักเรียกสั้น ๆ ว่า ***X-Men TAS*** หรือ ***XTAS***) เป็นซีรีส์โทรทัศน์แอนิเมชันแนวซูเปอร์ฮีโร่ ซึ่งเปิดตัวเมื่อวันที่ 31 ตุลาคม พ.ศ. 2535 ในสหรัฐทางฟ็อกซ์คิดส์เน็ตเวิร์ก เรื่อง *X-Men* เป็นความพยายามครั้งที่สองของมาร์เวลคอมิกส์ในการสร้างซีรีส์แอนิเมชันทางโทรทัศน์จากเนื้อเรื่อง เอ็กซ์เมน หลังจากเรื่อง *[[X-Men: Pryde of the X-Men]]* ไม่ได้รับการสร้างขึ้นมา

มาร์เวลสตูดิโอส์ได้สร้างเรื่อง *[[เอ็กซ์-เมน '97]]* ฉบับนำกลับมาสร้างใหม่/ภาคต่อ โดยมีกำหนดออกฉายทางดิสนีย์+ ในปี ค.ศ. 2024

## นักแสดง

การพากย์เสียงของซีรีส์นี้บันทึกในสตูดิโอในโตรอนโต โดยมี แดน เฮนเนสซีย์ ทำหน้าที่เป็นผู้กำกับเสียง นักพากย์ของโตรอนโตได้ถูกนำมาใช้พากย์ในการ์ตูนมาร์เวลคอร์มิก ในปี ค.ศ. 1960 อยู่แล้ว

### นักแสดงหลัก

* ศาสตราจารย์ ชาร์ลส์ ฟรานซิส ซาเวียร์ / ศาสตราจารย์เอ็กซ์ (เซดริก สมิธ)
* สก็อตต์ ซัมเมอร์ส / ไซคลอปส์ (นอร์ม สเปนเซอร์)
* จีน เกรย์ / ฟีนิกซ์ (แคทเธอรีน ดิเชอร์)
* โอโรโร มันโร / สตอร์ม (ไอโอนา มอร์ริส (1992–1994), เอลิสัน ซีลี-สมิธ (1993–1997))
* เจมส์ "โลแกน" ฮาวเล็ตต์ / วูล์ฟเวอรีน (แคล ด็อดด์)
* เรมี เอเตียน เลอโบ / แกมบิท (คริส พอตเตอร์ (1992–1996), โทนี แดเนียลส์ (1997))
* แอนนา มารี / โร๊ค (เลนอร์ ซานน์)
* จูบิเลชัน ลี / จูบิลี (อลิสัน คอร์ต)
* ดร. เฮนรี ฟิลลิป "แฮงค์" แมคคอย / บีสท์ (จอร์จ บูซา)
* เอริก แมกนัส เลนส์เชอร์ / แมกนีโต (เดวิด เฮมเบลน)

## หมายเหตุ

## อ้างอิง

## ที่มา

* 

## แหล่งข้อมูลอื่น

* 
* 
* DRG4's X-Men the Animated Series Page
* Marvel Animation Page Presents: X-Men 
* X-Men TV series cast
* 


หมวดหมู่:เอ็กซ์เมน
หมวดหมู่:การ์ตูนทีวีแอนิเมชัน
หมวดหมู่:การ์ตูนอเมริกัน
หมวดหมู่:การ์ตูนแคนาดา
หมวดหมู่:รายการโทรทัศน์ภาษาอังกฤษ